Video: Vou die wêreldrekordpapiervliegtuigSkermskoot uit die video Papiervliegtuigies is dalk lekker vermaak vir kinders, maar daar is ŉ groot groep aanhangers wat navorsing doen en baie ernstig is oor dié vliegtuigies. John Collins, die Paper Airplane Guy, het origami en aërodinamika studeer om papiervliegtuie te ontwerp wat ŉ wêreldrekord kan opstel. ŉ Professionele voetbalspeler, Joe Ayoob, het in 2012 ŉ Guiness-wêreldrekord opgestel met een van Collins se vliegtuie. Die vliegtuigie het 69.14 meter ver getrek. Collins wys jou in die volgende video hoe om die vliegtuigie te vou en in die video heel onderaan kan jy die Guiness-wêreldrekordpoging sien.